stanford-oval/wikipedia huggingface dataset:
Anna Waronker
Aiheesta muualla

Viralliset sivut (englanniksi)
Anna Waronker Myspacessa (englanniksi)
Antonín Mrkos

Antonín Mrkos
Antonín Mrkos (27. tammikuuta 1918 – 29. toukokuuta 1996) oli tšekkiläinen tähtitieteilijä, joka muistetaan ahkerana asteroidien ja komeettojen löytäjänä. Hän vietti 1950-luvulla puolitoista vuotta tutkimustyössä Antarktiksella ja oli Kleť-observatorion pitkäaikainen johtaja.
Anton Haus

Anton Haus (13. kesäkuuta 1851 Tolmein – 8. helmikuuta 1917 Pulan satama) oli itävaltalainen suuramiraali ja Itävalta-Unkarin laivaston komentaja ensimmäisen maailmansodan aikana.
Haus liittyi Itävalta-Unkarin laivastoon vuonna 1869. Hän toimi opettajana Fiumen laivastoakatemiassa ja julkaisi merkittävän oppikirjan oseanografiasta ja merisään tutkimisesta. Hän komensi itävaltalaista korvettia, joka osallistui vuonna 1901 kansainvälisen liittouman mukana Kiinan boksarikapinan kukistamiseen. Hän oleskeli sen jälkeen miehitysjoukkojen mukana Pekingissä vuoteen 1902. Haus ylennettiin 1907 vara-amiraaliksi, ja hän osallistui Itävalta-Unkarin edustajana toiseen Haagin konferenssiin samana vuonna. Vuonna 1912 hänestä tehtiin laivaston tarkastaja ja helmikuussa 1913 sotaministeriön laivasto-osaston johtaja. Hän sai samanaikaisesti myös laivaston komennettavakseen. Samassa yhteydessä hänet ylennettiin amiraaliksi.
Ensimmäisen maailmansodan aikana Haus toimi Itävalta-Unkarin laivaston komentajana. Häntä pidettiin taitavana strategina. Saksalaisten arvostelusta huolimatta hän pitäytyi näkemyksessään, jonka mukaan Itävalta-Unkarin taistelulaivastoa ei pitäisi vaarantaa lähtemällä hyökkäykseen, vaan säilyttää se ensisijaisesti ympärysvaltojen pelotteena Välimerellä. Muutkin merivoimien komentajat tukivat hänen linjaansa. Haus antoi kuitenkin kevyempien alusten suorittaa hyökkäyksiä Italian ja Albanian rannikoille pääosan laivastosta suojatessa Itävallan omaa rannikkoa Adrianmeren pohjukassa. Hän oli myös yksi harvoja itävaltalaisia komentajia, jotka tukivat Saksan ajatusta rajoittamattomasta sukellusvenesodasta. Haus ylennettiin huhtikuussa 1916 suuramiraaliksi. Hän kuoli helmikuussa 1917 keuhkokuumeeseen Pulan satamaan ankkuroidulla taistelulaiva SMS Viribus Unitisilla. Hänen seuraajakseen laivaston johtoon tuli amiraali Maximilian Njegovan.
Duo 96

| Duo 96 |
| --- | --- |

Perustettu:  1996
Kaupunki:  Jämsä
Kotiareena:  Jämsän jäähalli
Värit:           
Hopeaa:  2 (2012, 2016)
Pronssia:  2 (2013, 2015)
Infobox OKVirheellinen NIMI-arvo: 
Duo 96 on jämsäläinen vuonna 1996 perustettu kaukalopallon erikoisseura. Sen kotihallina toimii Jämsän jäähalli. Duo on ensimmäinen jämsäläinen urheiluseura palloilun pääsarjatasolla. Liigan maratontaulukossa Duo on sijalla 21.
Historia > Perustaminen ja sarjanousu

Duo 96 perustettiin 22. toukokuuta 1996. Tuolloin jämsäläisseura Lentävä Jämsäläinen ja jämsänkoskelainen Jokilaakson Pallo yhdistyivät molempien pelattua pitkään 2. divisioonassa. Uuden seuran ensimmäiseksi valmentajaksi hankittiin Pekka Koivuniemi ja tavoitteeksi asetettiin 1. divisioonaan nousu muutaman vuoden sisällä. Ensimmäisen kauden seura pelasi 1996–1997 2. divisioonassa Keski-Suomen A-lohkossa. Ensimmäisen virallisen ottelunsa joukkue pelasi Jyväskylän Sportia BT:a vastaan ja voitti heti lukemin 11–2. Joukkue pääsikin lopulta ylempään jatkosarjaan sijoituttuaan lohkossa viidenneksi. Seuran paras pistemies alkulohkossa oli Jukka Johansson. Duo 96 ei kuitenkaan päässyt 1. divisioonan karsintoihin jäätyään jatkosarjassa kolmanneksi. Jatkosarjassa seuran paras pistemies oli Juha Niemi. Seuran kakkosjoukkue putosi 3. divisioonasta 4. divisioonaan.
Kauteen 1997–1998 seura lähti tavoitteenaan nousu 1. divisioonaan. Mika Kyrö tuli valmentajaksi. Joukkue pelasi koko kauden ainoastaan kahdella kentällisellä. 2. divisioonan lohkonsa runkosarjan Duo voitti ylivoimaisesti häviämättä otteluakaan. Joukkue voitti 22 ottelustaan peräti kaksikymmentä. Välierissä kaatui Palokan Pyry, ja lohkon kaksiosaisiin loppuotteluihin vastaan tuli jyväskyläläinen TRIO Kaxi. Yhteismaalien oltua kahden ottelun jälkeen tasan voittaja ratkaistiin rangaistuslaukauskilpailulla, jonka Duo voitti 3–2 ja eteni 1. divisioonan karsintaan. Duon pelaajat valtasivat myös pistepörssin kolme ensimmäistä sijaa: Johansson oli kärjessä 109 pisteellään. 1. divisioonan karsinnassa Duo voitti neljästä ottelusta kolme ja sijoittui viiden joukkueen sarjassa toiseksi. Niinpä se varmisti nousun ensi kertaa 1. divisioonaan. Myös Duon kakkosjoukkue nousi kauden päätteeksi sarjaa ylemmäs 3. divisioonaan.
Historia > 1. divisioonassa

Seuraavaksi kaudeksi joukkueen valmentajaksi tuli Janne Toivanen. Ensimmäinen vuosi 1. divisioonassa alkoi heikosti, ja syyskaudella Duo nappasi vain kaksi pistettä. 1. divisioonan Botnia-lohkossa pelannut Duo varmisti kuitenkin säilymisen sarjassa runkosarjan viimeisessä ottelussa kukistettuaan Porin Karhu-Bandyn maalein 9–8. Sarjapaikka säilyi yhden pisteen erolla, ja joukkue sijoittui kahdeksanneksi. Ennen kautta 1999–2000 peräti seitsemän pelaajaa Duon edellisvuoden joukkueesta lopetti, heidän mukanaan edellisvuosien paras pisteiden tekijä Johansson. Seura paransi kuitenkin huomattavasti edelliskauden tulostaan ja sijoittui runkosarjassa neljänneksi. Siten se pääsi myös lohkon välieriin, joissa vastaan tuli runkosarjan voittanut BJB Riihimäeltä. BJB vei loppuottelupaikan yhteismaalein 12–7. Duon kauden paras pistemies oli Esko Hiljanen. Duon kakkosjoukkue nousi kaudella 2. divisioonaan. Menestyksekäs kausi oli myös taloudellisesti seuran historian paras.
Kauden 2000–2001 seura pelasi Botnia-lohkossa kokonaan paikallisin pelaajin. Poistujia oli kolme, joiden mukana edelliskauden paras pistemies Esko Hiljanen. Valmentajana jatkoi edelleen Janne Toivanen. Joukkue sijoittui kymmenen joukkueen lohkossa kuudenneksi kerättyään 18 pistettä. Eniten tehopisteitä joukkueesta keräsi Juha Niemi, joka sijoittui lohkon pistepörssissä sijalle yhdeksän. Kaudeksi 2001–2002 Toivasen miehistö sai joukkueeseen kolme liigakokemusta omaavaa pelaajaa. Kausi alkoi vahvasti, mutta joulukuussa Toivanen joutui jättämään valmennusvastuun siviilitöiden takia. Hänen paikalleen tuli Jyrki Finnäs. Duo sijoittui lopulta runkosarjan kolmanneksi. Samalla se teki runkosarjan piste-ennätyksensä kerättyään 27 pistettä. Joukkueen paras pistemies runkosarjassa oli Juha Niemi. Välierissä Duoa vastaan asettui Kangasalan Voima. Se osoittautuikin vahvemmaksi ja selvisi loppuotteluihin yhteismaalein 19–16.
Vuonna 2002 1. divisioonan sarjaohjelma uusittiin moneen otteeseen. Lopulta päädyttiin kahden lohkon järjestelmään, ja Duo siirtyi pelaamaan etelälohkoon. Kaudella 2002–2003 Duo jäi hieman pistetavoitteestaan, vaikka sijoitus olikin toivottu. Kapeasta materiaalista ja monista loukkaantumisista huolimatta Duo ylsi runkosarjan kolmanneksi. Jatko-otteluita ei kuitenkaan pelattu, ja ainoastaan runkosarjan voittaja pääsi liigakarsintaan. Mikkeliläinen Maks-91 ei kuitenkaan ottanut karsintapaikkaa vastaan, ja sitä tarjottiin Duolle. Duo käytti tilaisuuden, mutta voitti ainoastaan yhden kuudesta ottelusta ja jäi sarjan viimeiseksi. Duon paras pistemies oli runkosarjassa Juha Niemi ja liigakarsinnassa Janne Nieppola.
Historia > Duon taso laskee

Kauteen 2003–2004 Duo 96 lähti edelleen Jyrki Finnäsin valmennuksessa. Kausi alkoi huonosti, ja kaikkien osapuolten mielestä oli hyvä vaihtaa valmentajaa kesken kauden. Uudeksi valmentajaksi valittiin Jukka Johansson. Duo asetti myös omat sijoitus- ja pistetavoitteet, mutta niistä jäätiin runsaasti. Sijoitus runkosarjassa oli 16 pisteellä seitsemäs, eikä sarjaan palanneisiin pudotuspeliotteluihin ollut mitään asiaa. Tulos näytti vielä kevätkaudella jäävän tuotakin heikommaksi. Yksi syy heikkoon menestykseen oli jälleen loukkaantumissuma, joka pakotti myös valmentajan hyppäämään kaukaloon. Juha Niemi oli jälleen kerran seuran tehokkain lukemin 38+22=60.
Etelälohkossa Duon sijoitus heikkeni seuraavana vuonna edelleen, kun se jäi sarjassa viimeistä edelliseksi. Joukkue oli lähtenyt kauteen 15–16 pelaajan kapealla ringillä kuuden pelaajan lopetettua Duossa. Uusia pelaajia nostettiin ainoastaan seuran kakkosjoukkueesta. Sarjan yhdeksäs sija tuli lopulta yhtä monella pisteellä, ja Juha Niemi oli jälleen seuran pistekuningas. Kauden 2005–2006 päätteeksi Duo vietti 10-vuotissyntymäpäiväänsä. Juhlat pidettiin 27. toukokuuta 2006. Juhlavuosi ei kuitenkaan mennyt odotetusti, vaan sijoitukseksi runkosarjassa jäi seitsemäs. Näin Duon kausi päättyi jo kolmannen kerran peräkkäin runkosarjaan. Toisin kuin edellisinä vuosina Juha Niemi ei voittanut seuran sisäistä pistepörssiä. Hänen paikkansa vei Mika Huhtala.
Kaudella 2006–2007 joukkueen edellisen vuoden runko pysyi hyvin kasassa. Jukka Johanssonin valmennuksessa joukkue ei kuitenkaan häikäissyt. Se jäi 1. divisioonassa kahdeksan joukkueen lohkossa viimeiseksi. Kauden aikana joukkue voitti ainoastaan yhden ottelun, kun Jyväskylän Favourite kaatui luvuin 9–10. Kaikesta huolimatta seura sai jatkaa myös seuraavalla kaudella samassa sarjassa. Joukkueen paras pistemies oli Juha Niemi 36 tehopisteellään. Seura oli tehnyt kauden alussa farmisopimuksen ykkös- ja kakkosjoukkueiden välillä, jotta pelaajat saivat liikkua vapaasti joukkueiden välillä.
Parhaat pistemiehet

1996–1997 Jukka Johansson 10+5=15 (alkulohko), Juha Niemi 21+7=28 (loppusarja)
1997–1998 Jukka Johansson 34+75=109 (2. divisioona), Juha Niemi 11+4=15 (1. divisioonan karsinta)
1998–1999 Jukka Johansson 13+23=36
1999–2000 Esko Hiljanen 31+23=54 (runkosarjassa Hiljanen 32+17=49)
2000–2001 Juha Niemi 43+15=58
2001–2002 Juha Niemi 45+11=56 (runkosarja)
2002–2003 Juha Niemi 39+21=60 (1. divisioona), Janne Nieppola 9+7=16 (liigakarsinta)
2003–2004 Juha Niemi 38+22=60
2004–2005 Juha Niemi 40+19=59
2005–2006 Mika Huhtala 18+25=43
2006–2007 Juha Niemi 25+11=36
2007–2008 Juha Niemi 31+13=44
2008–2009 Henri Jukkara 27+13=40 (runkosarja), Pasi Kukko 7+2=9 (pudotuspelit)
2009–2010 Henri Jukkara 13+6=19 (runkosarja), Ari Vilenius 3+3=6 (pudotuspelit)
Naiset ja ikämiehet

Kaudella 1999–2000 Duolta osallistui myös naisjoukkue. Se kiersi GP-sarjaa ja osallistui neljään turnaukseen. Pisteitä joukkue keräsi yhteensä kahdeksan, mikä riitti 11 joukkueen sarjassa sijaan kymmenen. Eniten tehopisteitä Duon joukkueesta kauden aikana keräsi Minna Tuovinen 2+4=6. Kaudella 2005–2006 Duosta taas osallistui ikämiesjoukkue SM-turnaukseen. Se sijoittuikin lopulta rangaistuslaukauskilpailun jälkeen neljänneksi, mikä on Duon kaikkien joukkueiden vertailussakin seuran paras sijoitus. Seuraavalla kaudella ikämiesjoukkue sijoittui SM-turnauksessa sijoille 5–8.
Kotihalli ja yleisömäärät

Duo 96:n kotiareenana toimii Jämsässä sijaitseva Jämsänjokilaakson jäähalli. Se on valmistunut vuonna 1994. Hallin katsojakapasiteetti on 1 700, joista 700 on istumapaikkoja. Duon silloinen yleisöennätys syntyi 15. maaliskuuta vuonna 2008, kun Kaukalopalloliigan ja 1. divisioonan välisessä tasonmittausottelussa vastaan tuli Lieksan Into. Tuota ottelua seurasi 202 katsojaa. Ensimmäisellä liigakaudella ennätys kuitenkin rikottiin. 8. helmikuuta 2009 RB-Oulun vierailua oli seuraamassa 315 katsojaa. Ensimmäisellä liigakaudella Duon runkosarjan kokonaiskatsojamäärä oli 2169 katsojakeskiarvo 241, mikä oli koko liigan neljänneksi suurin.
Aiheesta muualla

Viralliset kotisivut
Duon vanhat kotisivut (Arkistoitu – Internet Archive)
Arambol

| Arambol Pelle Miljoona & Rockers |
| --- | --- | --- |

Studioalbumin tiedot
 Studio : God’s Gift, Arambol, Goa; Lepolandia, Helsinki
 Julkaistu: 23. elokuuta 2006
 Tuottaja(t): Kai Järvinen
 Tyylilaji: folk
 Kesto: 42.39
 Levy-yhtiö: Stupido Records
Listasijoitukset
  14.
Pelle Miljoona & Rockersin muut julkaisut
| Setä Samulin sirkus 2004 | Arambol 2006 | Tanssiva tuli 2020 |
Pelle Miljoonan muut julkaisut
| Tää on kapinaa! 2005 | Arambol 2006 | Unabomber! 2007 |
Arambol on Pelle Miljoona & Rockers -yhtyeen kymmenes ja Pelle Miljoonan 26. albumi. Se julkaistiin 23. elokuuta 2006.
Kappaleet

Kaikki kappaleet säveltänyt ja sanoittanut Pelle Miljoona sekä sovittanut Rockers.
Onnen hyrrässä – 2.35
Vaeltavien saddhujen matkaan – 4.29
Kathmandussa kello 12 – 2.46
Surupuu – 4.05
Neljä särkynyttä sydäntä – 3.24
Ilta saapuu Aramboliin – 3.16
Hobojen kuningas – 2.49
Yksin hän on – 3.23
Tyttö tuhannen unelman – 4.08
Agonia – 2.38
Pahan naisen paulassa – 3.06
Maria Magdalena – 4.38
Kokoonpano > Muusikot

Pelle Miljoona – laulu
Puka Oinonen – kitara, vetopasuuna, korkea veisu (kappale 12)
Tero Siitonen – basso, laulu, sähköpiano (kappale 4), urut (kappale 12)
Vänni Väänänen – rummut, perkussiot
+
Kai Järvinen – lead-kitara (kappale 4)
Kokoonpano > Tuotanto

Kai Järvinen – tuottaja, äänittäjä
Kenzo Kalén – masteroija (Himatsuikkeli)
Anton Heraštšenko

| Anton Heraštšenko |
| --- | --- |

Ukrainan varasisäministeri
 25. syyskuuta 2019 – 4. elokuuta 2021  
Kansanedustaja
 2014–2019  
Ryhmä/puolue:  Kansanrintama
Henkilötiedot
Syntynyt: 10. helmikuuta 1979 (ikä 45) Harkova, Ukrainan SNT
Kansalaisuus:  Ukraina
Tiedot
Puolue:  Kansanrintama
Muut puolueet:  Meidän Ukrainamme
Anton Jurijovytš Heraštšenko (ukr. Антон Юрійович Геращенко; s. 10. helmikuuta 1979) on ukrainalainen poliitikko, joka on toiminut Ukrainan sisäministerin neuvonantajana vuodesta 2021 lähtien. Aiemmin hän on ollut kansanedustaja vuosina 2014–2019 ja varasisäministeri vuosina 2019–2021.
Heraštšenko syntyi Harkovassa. Hän valmistui vuonna 2000 ekonomiksi Harkovan kansallisesta taloustieteen yliopistosta. Vuosina 1999–2000 hän työskenteli H’arkivoblenerho-energiayhtiössä. Vuosina 2002–2006 hän istui Harkovan kaupunginvaltuustossa. Vuosina 2005–2010 hän toimi Krasnohradin piirin päämiehenä. Vuoden 2014 parlamenttivaaleissa hänet valittiin Ukrainan parlamenttiin eli Verh’ovna Radaan Kansanrintama-puolueen listan 21:senä. Vuosina 2019–2021 hän toimi varasisäministerinä. Vuodesta 2021 lähtien hän on toiminut sisäministerin neuvonantajana.
Lokakuussa 2015 Heraštšenkoa vastaan nostettiin Venäjällä syytteet terrorismiin yllyttämisestä. Heraštšenko oli sosiaalisessa mediassa kehottanut lähettämään Myrotvorets-keskukselle tietoja Syyrian sisällissodassa taistelevista venäläissotilaista, jotta ”terroristit ja heidän toverinsa Venäjällä voisivat kostaa venäläisille sotilaille šarialain mukaisesti.”
Alkuvuonna 2017 Ukrainan turvallisuuspalvelu SBU ilmoitti estäneensä Heraštšenkoon kohdistuneen murhayrityksen. Kaksi epäiltyä, joita SBU oli tarkkaillut kuukauden verran, otettiin kiinni, ja heidän hallustaan löydettiin räjähteitä. SBU:n mukaan murhayritystä koordinoi Venäjältä käsin Luhanskin aluelta kotoisi oleva Luhanskin kansantasavallan puolella Ukrainaa vastaan taistellut Andrei Tihonov, joka asuu nykyään Venäjän Belgorodissa.
Heraštšenkon venäjänkielisellä Pravda Gerashchenko -Telegram-kanavalla oli helmikuussa 2023 lähes puoli miljoonaa tilaajaa.
Antonín Puč

| 0 | 1 | 2 |
| --- | --- | --- |

Henkilötiedot
Syntymäaika: 16. toukokuuta 1907
Syntymäpaikka: Jinonice, Itävalta-Unkari
Kuolinaika: 18. huhtikuuta 1988
Kuolinpaikka: Praha, Tšekkoslovakia
Pelipaikka: Hyökkääjä
Junioriseurat
1913–1920   1920–1925: Čechie Smíchov   SK Smíchov
Seurat
| Vuodet | Seura | O (M) |
| 1925   1925–1938   1938–1940   1940–1941 | SK Smíchov   Slavia Praha   Viktoria Žižkov   SK Smíchov |  ? (?)   146 (112)   20 (11)   ? (?) |
Maajoukkue
| 1926–1939 |  Tšekkoslovakia | 61 (35) |
Valmennusura
1943–1944   1945–1946: SK Nusle   Čechie Karlín
 Seurajoukkueuran tilastot kattavat vain kansalliset sarjat.
Antonín Puč (16. toukokuuta 1907 Jinonice, Itävalta-Unkari – 18. huhtikuuta 1988 Praha, Tšekkoslovakia) oli tšekkoslovakialainen jalkapalloilija ja jalkapallovalmentaja. Hän edusti Tšekkoslovakiaa vuosien 1934 ja 1938 maailmanmestaruuskilpailuissa ja voitti hopeaa vuonna 1934. Seurajoukkuetasolla Puč edusti suurimman osan urastaan Slavia Prahaa.
Tšekkoslovakian jakautuessa kahdeksi valtioksi ja maajoukkueeksi, Pučin 34 maalia jäivät yhteisen maajoukkueen ikuiseksi ennätykseksi. Tšekin maajoukkueen osalta ennätys kesti vuoteen 2005 asti ennen kuin Jan Koller teki 35. maalinsa.
American Pie Presents: Band Camp

| American Pie Presents: Band Camp |
| --- | --- |

Ohjaaja:  Steve Rash
Käsikirjoittaja:  Adam Herz (hahmot)  Brad Riddell
Tuottaja:  Mike Elliott
Säveltäjä:  Robert Folk
Kuvaaja:  Victor J. Kemper
Leikkaaja:  Danny Saphire
Pääosat:  Tad Hilgenbrink  Arielle Kebbel  Jason Earles  Eugene Levy  Chris Owen
Valmistustiedot
Valmistusmaa:   Yhdysvallat
Tuotantoyhtiö:  Universal Studios
Levittäjä:  Universal Studios Netflix
Ensi-ilta:  2005
Kesto:  87 min
Alkuperäiskieli:  englanti
Budjetti:  15 000 000 $
Edeltäjä:  American Pie: The Wedding
Seuraaja:  American Pie Presents: The Naked Mile
Aiheesta muualla
IMDb 
Elonet
AllMovie
Infobox OKNimi-testi OK: 
American Pie Presents: Band Camp on yhdysvaltalainen suoraan videolle julkaistu elokuva. Se on American Pie -elokuvalla (1999) alkaneen trilogian spin-off. Elokuvan on ohjannut Steve Rash ja käsikirjoittanut Brad Riddell.
Elokuva julkaistiin alun perin DVD:llä Isossa-Britanniassa 31. lokakuuta 2005 ja  Yhdysvalloissa 26. joulukuuta 2005. Ensimmäisen viikon aikana sitä myytiin Yhdysvalloissa miljoona kappaletta.
Tarina

Elokuva keskittyy alkuperäisissä elokuvissa esiintyneen Steve Stiflerin pikkuveljen Matt Stiflerin ympärille. Matt tekee kepposen ystävineen koulun yhtyeelle ja löytyy sitten lavan takaa liruttamasta. Rangaistuksen hän saa koulun uudelta oppilaanohjaajalta "Sherminaattorilta", joka määrää hänet musiikkileirille. Matt saa päähänsä asettaa vakoilukameran tyttöjen suihkuhuoneeseen ja tehdä siitä elokuvan, jonka avulla hän pääsisi tekemään rahaa isoveljensä Steve Stiflerin kanssa.
Rooleissa

| 0 | 1 | 2 |
| --- | --- | --- |
|  Tad Hilgenbrink   | … |  Matt Stifler   |
|  Arielle Kebbel   | … |  Elyse Houston   |
|  Eugene Levy   | … |  Noah Levenstein   |
|  Jason Earles   | … |  Ernie Kaplowitz   |
|  Matt Barr   | … |  Brandon Vanderkamp   |
|  Jun Hee Lee   | … |  Jimmy Chong   |
|  Crystle Lightning   | … |  Chloe   |
|  Lauren C. Mayhew   | … |  Arrianna   |
|  Angela Little   | … |  Sheree   |
|  Rachel Veltri   | … |  Dani   |
|  Chris Owen   | … |  Chuck Sherman   |
|  Omar Benson Miller   | … |  Oscar   |
|  Claire Titelman   | … |  Clare Beechwood   |
|  Kathleen LaGue   | … |  Vastaanottovirkailija   |
|  Dossett March   | … |  Andy   |
|  Matt Baker   | … |  Derek   |
|  Tara Killian   | … |  Patty   |
|  Carla Alapont   | … |  Leslie   |
|  Jennifer Walcott   | … |  Laurie    |
|  Lily Mariye   | … |  Dr. Susan Choi   |
|  Sean Briskey   | … |  Novak   |
|  Russell Howard   | … |  Riggler   |
|  Michael Lawson   | … |  Bootleg Bandie   |
|  Ginger Lynn   | … |     |
|  Jean-Paul DiFranco   | … |   Kitaransoittaja   |
Soundtrack

Andrew W.K. - "She Is Beautiful"
Breaking Benjamin - "Forget It"
Snow Patrol - "How To Be Dead"
Matt Nathanson - "Laid"
Treble Charger - "American Psycho"
Good Charlotte - "The Anthem"
Paul Locke - "Paul's Drums"
Jimmy Eat World - The Middle
Courtesy of Associated Productions Music - "Dracula Plays"
Courtesy of Associated Productions Music - "Pom Pom"
Courtesy of Associated Productions Music - "Piano Sonata"
Cage9 - "Breaking Me Down"
Linda Perry - "Get The Party Started"
D.O.R.K - "Jaime"
The Penfifteen Club - "Disco MF"
The City Drive - "Defeated"
Wild Cherry - "Play That Funky Music White Boy"
The City Drive - "Bring Me Everything"
Christian B - "Baby Got Back"
Steppenwolf - "Born to Be Wild"
Tal Bachman - "Aeroplane"
Chris Rash & Jean-Paul DiFranco - "Bonfire Etude"
Ash - "Vampire Love"
Aiheesta muualla

American Pie Presents: Band Camp Internet Movie Databasessa (englanniksi)
American Pie Presents: Band Camp Elonet. (suomeksi)
-elokuvat
| --- | --- |
American Pie::  American Pie (1999) | American Pie 2 (2001) | American Pie: The Wedding (2003) | American Pie: Luokkakokous (2012)
American Pie Presents::  Band Camp (2005) | The Naked Mile (2006) | Beta House (2007) | The Book of Love (2009) | Girls’ Rules (2020)
Arkadia-kvartetti

Arkadia-kvartetti on vuonna 1991 perustettu suomalainen jousikvartetti. Kvartetissa on soittanut muun muassa kokoonpano Jani Lehtonen, viulu; Tuomas Ikonen, viulu; Olli Kilpiö, alttoviulu ja Jaakko Paarvala, sello. Jäsenet ovat orkesterimuusikoita.
Kvartetti sai keväällä 2010 Helsingin yliopiston myöntämän Pacius-palkinnon
Diskografia

Haydn, Joseph: Jeesuksen seitsemän sanaa ristillä (1999). Arkadia-kvartetti; Jukka Paarma, puhe.
Kokkonen, Joonas: Jousikvartetot (2006). Arkadia-kvartetti.
Segerstam, Leif: Bewitched Windows (2008). Arkadia-kvartetti; Leif Segerstam, piano; Minnaleena Jankko-Segerstam, piano; Mikko Moilanen, kontrabasso.
Ari Uino

Ari Juhani Uino (s. 6. maaliskuuta 1954 Helsinki) on suomalainen historiantutkija ja dosentti.
Uino väitteli tohtoriksi 1985, väitöskirja käsitteli Urho Kekkosen poliittista kehitystä vuoteen 1936 saakka. Hän on toimittanut sittemmin useita Urho Kekkosen elämänvaiheita käsitteleviä teoksia. Uino on isänsä kautta sukua Sylvi Kekkoselle.
Uino on toiminut vuodesta 1987 alkaen Helsingin yliopiston Suomen historian dosenttina.
Teoksia

Nuori Urho Kekkonen : poliittisen ja yhteiskunnallisen kasvun vuodet (1900-1936), Helsingin yliopiston väitöskirja. Kirjayhtymä, Helsinki 1985
Suomen lehdistön historia 8, Aikakauslehdistön historia : yleisaikakauslehdet ; päätoimittaja Päiviö Tommila ; kirjoittajat Ari Uino ym. ; julkaissut Aikakauslehtien liitto r.y. Kustannuskiila, Kuopio 1991
Suomalaiskansallinen Kokoomus. Osa 1, Suomalaisen puolueen ja Kansallisen kokoomuspuolueen historia vuoteen 1929 ; kirj. Pirkko Leino-Kaukiainen, Ari Uino. Suomen kansalliskirja, Helsinki 1994
Lauttasaari : Helsingin merellinen kaupunginosa. Lauttasaaren säätiö, Helsinki 1995
Lauttasaaren historiallisia vaiheita Julius Tallbergin ajasta 2000-luvulle : Lauttasaaren säätiö - Drumsöstiftelsen 1945-2005. Lauttasaaren säätiö, Helsinki 2005
Viesti menee perille : Postiliiton Helsingin osasto vuosina 1945-2005 ; kirj. Risto Reuna, Ari Uino ; toimittanut Juha Pöyry. PAU, Helsingin osasto, Helsinki 2006
Suomalaiskansallinen Kokoomus. Osa 2, Kansallisen kokoomuspuolueen historia 1929-1944 ; kirj. Vesa Vares, Ari Uino ; julkaisija Suomen Kansallismedia. Edita, Helsinki 2007
Suomalaiskansallinen Kokoomus. Osa 3, Kansallisen kokoomuspuolueen historia 1944-1966 ; kirj. Vesa Vares, Ari Uino ; julkaisija Suomen Kansallismedia. Edita, Helsinki 2008
Sotiemme veteraanit : rintamalta rakentamaan. Kirjokansi 65. Suomalaisen Kirjallisuuden Seura, Helsinki 2014
Toimitustöitä

Tietoliikenne Suomessa 1860-1939 ; toim. Ari Uino ja Markku Löytönen. Suomen sanomalehdistön historia -projektin julkaisuja n:o 10. Suomen sanomalehdistön historia -projekti, Helsinki 1978
Rakas Häiskä : Urho ja Sylvi Kekkosen kirjeenvaihtoa vuosilta 1924-1945. Otava 1997
Sodan ja rauhan mies : Urho Kekkosen sotavuodet 1939-1944. Otava 1998
Nuori Urho : Urho Kekkosen Kajaanin vuodet 1911-1921. Otava 1999
Rillit pois ja riman yli : Urho Kekkonen urheilumiehenä. Otava 1999
Sanka-rillinen Känä : Urho Kekkosen tie politiikkaan 1921-1939. Otava 2000
Viidesti pääministeri : Urho Kekkonen 1950-1956. Otava 2000
Arvostelupommitus

Arvostelupommitus tarkoittaa Internetissä esiintyvää ilmiötä, jossa asioille annetaan suuria määriä huonoja arvosteluja. Pommitukset ovat usein koordinoituja kokonaispisteiden pudottamiseksi.
Sama ilmiö on nähty elokuva-arvostelujen lisäksi muun muassa Yelp- ja TripAdvisor-palveluissa. Kohteet vaihtelevat pienistä matkailuyrittäjistä ja itsejulkaistuista novelleista suuriin viihdeteollisuuden jätteihin. Toisinaan pommitus on vastareaktio epärehellisiin trailereihin perustuvaan ennakkomarkkinointiin.
Muun muassa Life Is Strange: True Colors on joutunut kiinalaisten netinkäyttäjien arvostelupommituksen kohteeksi, koska siinä näkyy Tiibetin lippu. Hyökkääjien mukaan Tiibet kuuluu Kiinaan.